"Visa" kartochkasi O'zbekistonda qalay ishlayapti?
"Visa", Amerikada asoslangan moliyaviy korporatsiyalardan biri, 2017-yildan beri O'zbekistonda faoliyatini yo'lga qo'yib, mamlakat banklari bilan ishlab kelmoqda. 
VASHINGTON — O'zbekistonga kirdingiz...nimalar qila oldingiz o'tgan ikki yilda? O'tgan ikki yildagi eng ahamiyatli o'zgarish - bugun O'zbekistonda raqamli to'lov tizimlari bor va ular kengaymoqda. Biz mana shu jarayonga o'z hissamizni qo'shayapmiz. Biz o'zimiz uchun imkoniyatlar ochayapmiz. Respublika moliya tizimidan kelayotgan signallarga asoslanib, kengayish harakatidamiz. Biz nafaqat xorijdan kelganlarga, balki mahalliy odamlarga ham xizmat ko'rsatamiz. O'zbekistonga chet elliklar oqimi oshar ekan, turizm rivojlanar ekan, bu biz uchun ayni muddao, bizdek bizneslarga ulkan imkoniyat. O'zbekistonda to'lov tizimlari qanchalik takomillashsa, shuncha yaxshi. "Visa" ishlatish mumkin bo'lsa, odamlar ko'proq xarajat qiladi. Bu esa mamlakat uchun iqtisodiy foyda, mahalliy foyda. Toshkentda vakilimiz bor. Regional idoramiz Almatida, lekin O'zbekistonda ham ishimiz kengaymoqda. Qozog'iston va O'zbekistondan tashqari mintaqada yana qayerda ishlaysiz? Butun mintaqa bo'ylab faolmiz. Qiyoslaydigan bo'lsak, O'zbekiston qayerda, qo'shnilarga qaraganda? Qozog'istonda "Viza"ni ko'proq ishlatishadi, to'g'rimi? Shunday. Qozog'iston hozir O'zbekiston boshdan kechirayotgan jarayonlardan o'tib bo'lgan. Yetib olishi kerak. Shu bois biz qattiq ishlab, innovatsion xizmatlar, tizimlarni tezlashtiruvchi uslublar taklif qilmoqdamiz. Banklarni isloh qilish juda muhim. Biz O'zbekistonga yangicha to'lov tizimlari olib kirmoqchimiz. Hukumat, mana bu forumda ham eshitayapsiz, siz bilan ishlashga tayyor ekanini aytmoqda. Tizim bugun har qachongidan ochiq, degan bayonotlar qilinmoqda. Hozir keling biz bilan ishlashga, hozir ayni zamoni, degan gaplarni aytishyapti. Siz nima deyapsiz? Qanday masalalarni ko'tarayapsiz? Zo'r savol. Aniqlik, barqarorlik, shaffoflik va oshkoralik. Siyosatni biz shunga qarab baholaymiz. Bizning sohamiz uchun sharoit yaxshilanmoqda, shu bois raqamli to'lovlar bobida katta-katta qadamlar tashlandi. Qog'ozbozlikni kamaytirish. Soliqlarni yig'ish jarayonining raqamli texnologiyaga o'tishi. Hukumat bu borada bizga aniq aytayapti. Tushunamiz. Ishonch bor. Biroq to'lov tizimlarini kengaytirish bobida normativ-huquqiy baza yetishmaydi. Tegishli organlar bilan ko'proq gaplashib, tushuntirishimiz kerak. Markaziy bank bilan, masalan. So'nggi paytdagi qarorlari yuzasidan gaplashyapmiz. Sanoat va nazorat tizimlari orasida konstruktiv muloqot zarur. Faqat banklar emas, bizga o'xshagan yirik to'lov tarmoqlari bilan. Oshkoralik, shaffoflik biz uchun o'ta muhim omillar. Kommunikatsiya bobida ishlash kerak. Xuddi shunday, dialog va kommunikatsiya. Sizning sohangizda syurprizlarni yoqtirishmaydi-a? Yo'q, yoqtirmaymiz.Nazoratni ta'minlashda ularga zarur bo'lgan barcha ma'lumotlarni berishni istaymiz. Ular bu informatsiyani hisobga olib qaror qilishini istaymiz. O'zbekistonda aynan shu bilan bog'liq masalalar bor. O'zbekistonda omma orasida ham moliyaviy siyosat va tizimlarga nisbatan ishonchsizlik seziladi. Hukumat valyuta liberalizatsiyasi davom etadi deb turibdi. Siz bunga ishonasizmi? Chunki usiz siz ishlolmaysiz. Ishonishni xohlaymiz va bu biz uchun nihoyatda muhim. Moliyaviy savodxonlikni oshirish ham dolzarb vazifa. O'zbekiston naqd pulga asoslangan iqtisodiy tizimga ega. Raqamli to'lov tizimlariga o'tish, bu sektorni takomillashtirish xalqdan yuqori moliyaviy tushuncha va bilim talab qiladi. Ishonch shunga qarab o'sadi. Odamlar yangi tizimlarga tayana olishini ko'rishi kerak. Bu bizning biznesimiz. Odamlar naqd pulsiz ham mahsulot yoki xizmat uchun to'lashi mumkinligiga o'rganmasa, o'zgarish ham bo'lmaydi. Biz mana shu jarayonda muhim roldamiz. Shu bois hukumat va xalq bilan yaqindan ishlay olishimiz, o'zimizni tushuntira olishimiz, ularni tinglay olishimiz, bir-birimizga suyana olishimiz zarur. Har qanday xizmat shunday yo'lga qo'yiladi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.